পাঠাগার’র প্রতিষ্ঠাতা সভাপতি শিপ্ত বড়ুয়া বলেন আমাদের প্রতিষ্ঠান পূর্ব রাজারকুলসহ আশ-পাশের গ্রামের সাধারণ শিক্ষার্থী এবং সাধারণ পাঠকদের সাহিত্য ও বিজ্ঞান চর্চায় অনন্য ভূমিকা রাখছে। তাছাড়া গ্রামের গরীব অসুস্থ মানুষদের চিকিৎসা সেবা, নারীর অধিকার নিশ্চিত, মাদক নির্মূলসহ সাধারণ শিক্ষার্থীদের মাঝে শিক্ষা উপকরণ বিতরণ করে সমাজ উন্নয়নমূলক নানান কাজে অংশগ্রহণ করে চলেছে। আমাদের এইসব কাজ এবং সেবা সহজে বিশ্বের কাছে পৌঁছে দিতে আমরা একটি প্রাতিষ্ঠানিক ওয়েবসাইট গুরুত্বপূর্ণ ভূমিকা পালন করবে বলে মনে করি। এই ওয়েবসাইটের মাধ্যমে পাঠাগার’র বিভিন্ন অনলাইন সেবা, যেমন পাঠক সদস্য নিবন্ধন, ই-বই পড়া, প্রতিষ্ঠানের লক্ষ্য-উদ্দেশ্য, বর্তমান কাজ, ছবি গ্যালারি, নোটিশ বোর্ডসহ নানান তথ্য পাঠাগার’র পাঠক এবং শুভানুধ্যায়ীরা খুব সহজেই পেয়ে যাবেন।